kornwtp/iapp-wikiqa-tha-qaretrieval huggingface dataset:
พัทธ์ธีรา ศรุติพงศ์โภคิน

พัทธ์ธีรา ศรุติพงศ์โภคิน (เกิด 3 ธันวาคม พ.ศ. 2533) หรือชื่อเล่นว่า อร เป็นนักแสดงหญิงชาวไทย สำเร็จมัธยมศึกษาจากCatholic Cathedral College ประเทศนิวซีแลนด์ และปริญญาตรีจากRaffles International College สาขา Business Marketing

เข้าสู่วงการตั้งแต่อายุ 6 ขวบ จากการแสดงละครเวทีกับ ครูชลประคัลภ์ จันทร์เรือง จากนั้นก็เล่นโฆษณาในวัยเด็ก 2- 3 ชิ้น และยังเคยแสดงช่วงละครสั้น ในรายการซุปเปอร์จิ๋ว ประมาณปี 2542

ปัจจุบันเป็นทั้ง นักแสดง , พิธีกร และ วีเจ อยู่ที่คลื่น เก็ท 102.5 Bangkok International Hits Music Station และยังเป็นพิธีกรให้กับช่อง ทรู มิวสิก

คำถาม: พัทธ์ธีรา ศรุติพงศ์โภคิน เกิดวันที่เท่าไร
คำตอบ: 3 ธันวาคม พ.ศ. 2533

คำถาม: พัทธ์ธีรา ศรุติพงศ์โภคิน มีฃื่อเล่นว่าอะไร
คำตอบ: อร

คำถาม: พัทธ์ธีรา ศรุติพงศ์โภคิน ทำอาชีพอะไร
คำตอบ: นักแสดงหญิงชาวไทย

คำถาม: พัทธ์ธีรา ศรุติพงศ์โภคิน จบการศึกษาจากประเทศอะไร
คำตอบ: ประเทศนิวซีแลนด์
คลีโอพัตรา

คลีโอพัตราที่ 7 ฟิโลพาเธอร์ (กรีก: Κλεοπάτρα θεά φιλοπάτωρ; หรือรู้จักทั่วไปในนาม คลีโอพัตรา) (มกราคม ปีที่ 69 ก่อนคริสตกาล – 12 สิงหาคม ปีที่ 30 ก่อนคริสตกาล) เป็นพระราชินีแห่งอียิปต์โบราณและเชื้อพระวงศ์องค์สุดท้ายของราชวงศ์ทอเลมีแห่งมาซิโดเนีย ดังนั้นจึงเป็นผู้ปกครองอียิปต์ที่มีเชื้อสายกรีกคนสุดท้าย บิดาของพระนางคือทอเลมีที่ 12 ออเลติส และคาดว่าพระมารดาเป็นเชษฐภคินีของโอเลเตส ทรงพระนามว่า คลีโอพัตราที่ 5 ทรีฟาเอนา ชื่อ "คลีโอพัตรา" เป็นภาษากรีก แปลว่า "ความเจริญรุ่งเรืองของบิดา" พระนามเต็มของพระนางคือ "คลีโอพัตรา เธอา ฟิโลปาตอร์" ซึ่งหมายถึง "เทพีคลีโอพัตรา ผู้เป็นที่รักของบิดา" พระนางมีพระปรีชาสามารถมาก ทรงแตกฉานถึง 14 ภาษา เช่น ฮิบรู, ละติน, มาเซดอนโบราณ, เอธิโอเปียน, ซีเรีย, เปอร์เซีย, และ อียิปต์ ซึ่งแม้แต่ในราชวงศ์ น้อยคนนักที่จะแตกฉานภาษานี้

ปัจจุบัน คลีโอพัตราที่ 7 ฟิโลปาตอร์ นับว่าเป็นผู้ปกครองอียิปต์โบราณที่มีชื่อเสียงมากที่สุด นิยมเรียกพระนามสั้น ๆ ว่า คลีโอพัตรา ซึ่งทำให้ราชินีองค์ก่อน ๆ ที่ทรงพระนามคล้ายคลึงกัน ลบเลือนไปสิ้น ในความเป็นจริง พระนางไม่เคยปกครองอียิปต์เพียงลำพัง แต่ครองราชย์ร่วมกับพระบิดา, พระอนุชา , สวามีผู้เป็นอนุชาของพระองค์ หรือไม่ก็พระโอรส การครองราชย์ร่วมกันดังกล่าวมีผู้ร่วมบัลลังก์เป็นเพียงกษัตริย์ตามพระยศเท่านั้น อำนาจแท้จริงอยู่ในมือของคลีโอพัตราเองทั้งสิ้น

คำถาม: บิดาของคลีโอพัตราเป็นใคร
คำตอบ: ทอเลมีที่ 12 ออเลติส

คำถาม: คลีโอพัตราในภาษากรีกแปลว่าอะไร
คำตอบ: ความเจริญรุ่งเรืองของบิดา
ประเทศออสเตรเลีย

ออสเตรเลีย (อังกฤษ: Australia) หรือชื่อทางการคือ เครือรัฐออสเตรเลีย (Commonwealth of Australia) เป็นประเทศซึ่งประกอบด้วยแผ่นดินหลักของทวีปออสเตรเลีย, เกาะแทสเมเนีย และเกาะอื่น ๆ ในมหาสมุทรอินเดีย แปซิฟิก และมหาสมุทรใต้ มันเป็นประเทศที่ใหญ่เป็นอันดับหกของโลกเมื่อนับพื้นที่ทั้งหมด ประเทศเพื่อนบ้านของออสเตรเลียประกอบด้วย อินโดนีเซีย ปาปัวนิวกินีและติมอร์-เลสเตทางเหนือ หมู่เกาะโซโลมอน วานูอาตู และนิวแคลิโดเนียทางตะวันออกเฉียงเหนือ และนิวซีแลนด์ทางตะวันออกเฉียงใต้

เป็นเวลาอย่างน้อย 40,000 ปี[6] ก่อนที่จะตั้งถิ่นฐานครั้งแรกของอังกฤษในศตวรรษที่ 18,[7][8] ประเทศออสเตรเลียเป็นที่อยู่อาศัยของชาวออสเตรเลียพื้นเมือง[9] ที่พูดภาษาที่แบ่งออกได้เป็นกลุ่มประมาณ 250 ภาษา.[10][11] หลังจากการค้นพบของทวีปโดยนักสำรวจชาวดัตช์ในปี ค.ศ. 1606, ครึ่งหนึ่งของฝั่งตะวันออกของออสเตรเลียถูกอ้างว่าเป็นของสหราชอาณาจักรในปี ค.ศ. 1770 และตั้งรกรากในขั้นต้นโดยการขนส่งนักโทษมายังอาณานิคมของนิวเซาธ์เวลส์จากวันที่ 26 มกราคม ค.ศ. 1788 จำนวนประชากรเพิ่มขึ้นอย่างต่อเนื่องในทศวรรษที่ผ่านมา ทวีปถูกสำรวจ และอีกห้าอาณานิคมปกครองตนเองของพระมหากษัตริย์ถูกจัดตั้งขึ้น

เมื่อวันที่ 1 มกราคม ค.ศ. 1901 หกอาณานิคมถูกตั้งขึ้นเป็นสหพันธ์, รวมตัวกันเป็นเครือรัฐออสเตรเลีย. ตั้งแต่นั้นมา ออสเตรเลียยังคงรักษาระบบการเมืองเสรีนิยมประชาธิปไตยที่มั่นคง ที่ ทำหน้าที่เป็นรัฐสภาประชาธิปไตยของรัฐบาลกลางและพระมหากษัตริย์ตามรัฐธรรมนูญ สหพันธ์ประกอบด้วยหกรัฐ และอีกหลายพื้นที่ ประชากร 23.1 ล้านคน[12] อยู่ในเมืองเป็นส่วนใหญ่และมีความหนาแน่นอย่างมากในรัฐทางตะวันออก[13]

ออสเตรเลียเป็นประเทศที่พัฒนาแล้ว และเป็นหนึ่งในประเทศที่ร่ำรวยที่สุดในโลกที่มีเศรษฐกิจ ใหญ่ที่สุดเป็นอันดับที่ 12 ของโลก ในปี ค.ศ. 2012 ออสเตรเลียมีรายได้ต่อหัวที่สูงที่สุดอันดับห้าของโลก[14] ค่าใช้จ่ายทางทหารของออสเตรเลียมากที่สุดเป็นอันดับที่ 13 ของโลก ด้วยดัชนีการพัฒนามนุษย์ที่สูงที่สุดอันดับที่สองทั่วโลก, ออสเตรเลียถูกจัดอันดับที่สูงในการเปรียบเทียบระหว่างประเทศจำนวนมากของประสิทธิภาพการทำงานในระดับชาติ เช่น คุณภาพชีวิต, สุขภาพ, การศึกษา, เสรีภาพทางเศรษฐกิจ, และการปกป้องเสรีภาพของพลเมืองและสิทธิทางการเมือง.[15] ออสเตรเลียเป็นสมาชิกของสหประชาชาติ, G20, เครือจักรภพแห่งชาติ, ANZUS, องค์การเพื่อความร่วมมือทางเศรษฐกิจและการพัฒนา (OECD), องค์การการค้าโลก, ความร่วมมือทางเศรษฐกิจเอเชียแปซิฟิกและหมู่เกาะแปซิฟิกฟอรั่ม

คำถาม: ประเทศออสเตรเลียใหญ่เป็นอันดับที่เท่าไหร่ของโลก
คำตอบ: มันเป็นประเทศที่ใหญ่เป็นอันดับหกของโลก

คำถาม: ประเทศออสเตรเลียปกครองด้วยระบอบอะไร
คำตอบ: ออสเตรเลียยังคงรักษาระบบการเมืองเสรีนิยมประชาธิปไตย

คำถาม: ประเทศออสเตรเลียมีประชากรเท่าไหร่
คำตอบ: ประชากร 23.1 ล้านคน
วันสันติภาพไทย

วันสันติภาพไทย คือ วันที่ 16 สิงหาคม ของทุกปี ซึ่งเป็นวันที่ระลึกถึงการสิ้นสุดสงครามโลกครั้งที่ 2 ซึ่งในวันที่ 16 สิงหาคม พ.ศ. 2488 ประเทศไทยโดยนายปรีดี พนมยงค์ หัวหน้าขบวนการเสรีไทย ในฐานะผู้สำเร็จราชการแทนพระองค์ในรัชกาลที่ 8 ได้ออกประกาศสันติภาพในพระปรมาภิไธยพระบาทสมเด็จพระเจ้าอยู่หัวอานันทมหิดล ให้การประกาศสงครามต่อสหรัฐอเมริกาและบริเตนใหญ่เมื่อวันที่ 25 มกราคม พ.ศ. 2485 เป็นโมฆะ เนื่องจากเป็นการกระทำอันขัดต่อเจตจำนงของประชาชนและขัดต่อรัฐธรรมนูญ ซึ่งประชาชนชาวไทยทั้งในและนอกประเทศได้ร่วมกันแสดงเจตจำนงไม่ยอมรับคำประกาศดังกล่าวด้วยการจัดตั้งขบวนการเสรีไทยช่วยเหลือฝ่ายสัมพันธมิตรในการต่อสู้กับกองทัพญี่ปุ่นที่ยึดครองประเทศไทยอยู่ในระหว่างสงคราม (ตั้งแต่วันที่ 8 ธันวาคม พ.ศ. 2484) โดยที่ประเทศไทยประกาศว่าจะร่วมมือเต็มที่ทุกทางกับสหประชาชาติในการสถาปนาเสถียรภาพในโลกนี้ ประกาศสันติภาพนี้มีนายทวี บุณยเกตุ รัฐมนตรี เป็นผู้ลงนามรับสนองพระบรมราชโองการ

เพื่อเป็นการรำลึกถึงเหตุการณ์ดังกล่าว มหาวิทยาลัยธรรมศาสตร์ จึงตั้งชื่อถนนภายในศูนย์ท่าพระจันทร์ ที่เชื่อมระหว่างประตูถนนพระอาทิตย์กับประตูท่าพระจันทร์และผ่านหน้าตึกโดมว่า ถนน 16 สิงหา

คำถาม: วันสันติภาพไทย คือวันที่เท่าไร
คำตอบ: 16 สิงหาคม ของทุกปี

คำถาม: วันสันติภาพไทย เป็นวันที่ระลึกถึงอะไร
คำตอบ: การสิ้นสุดสงครามโลกครั้งที่ 2

คำถาม: วันสันติภาพไทย ถูกประกาศจากใคร
คำตอบ: พระปรมาภิไธยพระบาทสมเด็จพระเจ้าอยู่หัวอานันทมหิดล

คำถาม: ทำไม่ต้องประกาศวันสันติภาพไทย
คำตอบ:  เนื่องจากเป็นการกระทำอันขัดต่อเจตจำนงของประชาชนและขัดต่อรัฐธรรมนูญ

คำถาม: วันสันติภาพไทย อยู่ในช่วงสงครามอะไร
คำตอบ: สหรัฐอเมริกาและบริเตนใหญ่
ประเทศนิวซีแลนด์

นิวซีแลนด์ (อังกฤษ: New Zealand; มาวรี: Aotearoa หมายถึง "ดินแดนแห่งเมฆยาวสีขาว" หรือ Niu Tirenio ซึ่งเป็นการทับศัพท์จากภาษาอังกฤษ) เป็นประเทศที่ประกอบด้วยเกาะใหญ่ 2 เกาะ รวมถึงเกาะเล็ก ๆ จำนวนหนึ่ง ในมหาสมุทรแปซิฟิกตอนตะวันตกเฉียงใต้ - นิวซีแลนด์มีเมืองหลวงชื่อเวลลิงตัน

นิวซีแลนด์เป็นประเทศที่ห่างไกลจากประเทศอื่น ๆ มากที่สุด[3][4] ประเทศที่อยู่ใกล้ที่สุดคือประเทศออสเตรเลีย ซึ่งตั้งอยู่ทางตะวันตกเฉียงเหนือของเกาะใหญ่ 2,000 กิโลเมตร โดยที่มี ทะเลแทสมันกั้นกลาง ดินแดนเดียวที่อยู่ทางใต้คือทวีปแอนตาร์กติกา และทางเหนือคือนิวแคลิโดเนีย ฟิจิ และตองงา

นิวซีแลนด์ได้กลายเป็นอาณานิคมของอังกฤษด้วยสนธิสัญญาไวตางี (Treaty of Waitangi) เมื่อปี พ.ศ. 2383 ซึ่งได้สัญญาไว้ว่าจะให้สิทธิในการเป็นผู้นำชนเผ่าอย่างเต็มรูปแบบ "complete chieftainship" (tino rangatiratanga) แก่ชาวมาวรีพื้นเมืองของนิวซีแลนด์ ในปัจจุบันความหมายที่แน่นอนของสนธิสัญญานี้ยังคงเป็นข้อพิพาท และยังคงเป็นเรื่องที่ก่อให้เกิดการแบ่งแยกและความไม่พอใจกันอยู่เนื่องจากมีการแปลสนธิสัญญาทั้งสองฉบับไม่ตรงกัน โดยในฉบับภาษาอังกฤษมีใจความว่าสหราชอาณาจักรจะปกครองประเทศและประชาชนของประเทศ ในขณะที่ในฉบับภาษามาวรีมีใจความว่าสหราชอาณาจักรจะเป็นฝ่ายสนับสนุนการปกครองของผู้นำที่ชาวมาวรีพึงใจให้ปกครอง ตั้งแต่ปี พ.ศ. 2383 นิวซีแลนด์ได้พัฒนาอย่างต่อเนื่อง จนเป็นประเทศอิสระที่ใช้ระบอบราชาธิปไตยภายใต้รัฐธรรมนูญ และอยู่ภายใต้สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งเป็นราชินีพระองค์เดียวกับที่ทรงปกครองประเทศอื่นในเครือจักรภพแห่งอังกฤษ เช่น ออสเตรเลีย ฟิจิ ฯลฯ นิวซีแลนด์รับผิดชอบการต่างประเทศของหมู่เกาะคุกและนีอูเอ ซึ่งเป็นพื้นที่ปกครองตนเองพิเศษโดยมีรัฐบาลราชอาณาจักรนิวซีแลนด์เป็นผู้ชี้แนะและปกครองโตเกเลาเป็นเมืองขึ้น[ต้องการอ้างอิง]

พื้นที่ส่วนใหญ่ของนิวซีแลนด์มีภูมิอากาศเขตอบอุ่น และภูมิประเทศที่มีความหลากหลายทางด้านวัฒนธรรมและความสวยงามทางธรรมชาติ เศรษฐกิจของนิวซีแลนด์เน้นการค้าโดยมีฐานจากการเกษตร ชาวนิวซีแลนด์โดยทั่วไปนิยมการเดินทางเดินทางและสนับสนุนการร่วมมือกันระหว่างประเทศและสิ่งแวดล้อม กิจกรรมภายนอกเป็นกิจกรรมที่นิยมกันโดยเฉพาะกีฬาต่าง ๆ คือ รักบี้ซึ่งเป็นกีฬาประจำชาติ คริกเกต และ เนตบอล รวมถึง กีฬาเอกซ์ตรีมสปอร์ตและการเดินไกล

คำถาม: ประเทศนิวซีแลนด์ประกอบด้วยเกาะใหญ่จำนวนกี่เกาะ
คำตอบ: ประกอบด้วยเกาะใหญ่ 2 เกาะ

คำถาม: นิวซีแลนด์เคยเป็นอาณานิคมของประเทศใด
คำตอบ: อังกฤษ

คำถาม: กีฬาประจำชาติของนิวซีแลนด์คือกีฬาชนิดใด
คำตอบ: รักบี้

คำถาม: ประเทศนิวซีแลนด์ตั้งอยู่ในมหาสมุทรใด
คำตอบ: ในมหาสมุทรแปซิฟิก
พระราชวังเซนต์เจมส์

พระราชวังเซนต์เจมส์ (ภาษาอังกฤษ: St. James’s Palace) เป็นพระราชวังที่เก่าแก่ที่สุดพระราชวังหนึ่งในกรุงลอนดอนในสหราชอาณาจักร สร้างโดยสมเด็จพระเจ้าเฮนรีที่ 8บนที่เดิมเป็นโรงพยาบาลคนโรคเรื้อนที่อุทิศให้แก่นักบุญเจมส์ ลูกของอัลเฟียส ซึ่งเป็นชื่อที่พระราชวังและอุทยานตั้งตาม โรงพยาบาลถูกยุบเลิกเมื่อปี ค.ศ. 1532.[2] พระราชวังใหม่มีความสำคัญเป็นลำดับสองรองจากพระราชวังไวท์ฮอลในความสนพระทัยของพระเจ้าเฮนรีที่ 8 ตัววังสร้างด้วยอิฐแดงเป็นสถาปัตยกรรมแบบทิวดอร์รอบลานสี่ลาน Gatehouse ทางด้านเหนือยังคงอยู่พร้อมด้วยหอแปดเหลื่ยม เมื่อพระราชวังไวท์ฮอลถูกทำลายจากไฟไหม้ พระราชวังเซนต์เจมส์กลายเป็นที่ประทับทางการของราชวงศ์อังกฤษตั้งแต่ปี ค.ศ. 1698 และใช้เป็นที่ทรงว่าราชการของพระมหากษัตริย์มาจนถึงทุกวันนี้

สมเด็จพระราชินีนาถแมรี สิ้นพระชนม์ในพระราชวัง หัวใจและเครื่องในของพระองค์ถูกฝังไว้ภายในโบสถ์หลวงภายในพระราชวัง สมเด็จพระราชินีนาถเอลิซาเบธที่ 1 บรรทมที่นี่คืนหนึ่งระหว่างที่ทรงรอกองทัพเรือสเปนที่ล่องขึ้นมาทางช่องแคบอังกฤษ สมเด็จพระเจ้าชาร์ลส์ที่ 1 บรรทมที่พระราชวังเซนต์เจมส์คืนก่อนที่จะทรงถูกสำเร็จโทษในปี ค.ศ. 1649 โอลิเวอร์ ครอมเวลล์เปลื่ยนพระราชวังเป็นค่ายทหารระหว่างสมัยสาธารณรัฐอังกฤษ สมเด็จพระเจ้าชาร์ลส์ที่ 2 พระราชโอรสของพระเจ้าชาร์ลส์ที่ 1 เปลี่ยนกลับคืนมาเป็นพระราชวังและทรงวางผังอุทยานเซนต์เจมส์

คำถาม: พระราชวังเซนต์เจมส์คืออะไร
คำตอบ: เป็นพระราชวังที่เก่าแก่ที่สุดพระราชวังหนึ่งในกรุงลอนดอนในสหราชอาณาจักร

คำถาม: พระราชวังเซนต์เจมส์สร้างโดยใคร
คำตอบ: สมเด็จพระเจ้าเฮนรีที่ 8

คำถาม: พระราชวังเซนต์เจมส์สร้างด้วยสถาปัตยกรรมแบบใด
คำตอบ: ทิวดอร์รอบลานสี่ลาน Gatehouse
สราวุธ มาตรทอง

สราวุธ มาตรทอง (ชื่อเล่น: อ้น เกิดเมื่อวันที่ 2 ตุลาคม พ.ศ. 2519) เป็นนักแสดงชาวไทย จบการศึกษาจากมหาวิทยาลัยราชภัฏพระนค เข้าสู่วงการบันเทิงเมื่อปี พ.ศ. 2538 จากการ ชักชวนของ กมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น[1] มีผลงานแสดงชิ้นแรกจาก ใส่ไข่ อะไรเอ่ย, 6/16 ร้ายบริสุทธิ์ และมีผลงานสร้างชื่อคือละครเรื่อง ฉลุย และ น้ำใสใจจริง [2] นอกจากนี้ยังได้ทำอัลบั้มประกอบละคร ฉลุย คู่กับ ทีน สราวุฒิ พุ่มทอง

มีผลงานภาพยนตร์เรื่อง ความรักครั้งสุดท้าย (2546) เคยได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง ครั้งที่ 12 สาขานักแสดงสมทบยอดเยี่ยมจากภาพยนตร์เรื่องนี้ และยังมีละครซิตคอมเรื่อง เทวดาสาธุ

นอกจากนี้ยังเคยเป็นดีเจให้กับ สถานีวิทยุ เรดิโอโหวต แซตเทิลไลท์ 93.5 MHz และยังเป็นพิธกร รายการเวเอฟเวอร์ ออกอากาศทางช่อง 3 ในวันเสาร์ เวลา 07.55-08.20 น.

ในเดือนตุลาคม พ.ศ. 2551 เจ้าตัวได้ยอมรับว่าคลิปหลุดทางอินเทอร์เน็ต ที่มีเพศสัมพันธ์กับหญิงสาวเป็นเจ้าตัวจริง คนที่เอาไปลงน่าจะเป็นคนที่พบโทรศัพท์ของตนเอง

คำถาม: สราวุธ มาตรทอง เกิดวันที่เท่าไร
คำตอบ: 2 ตุลาคม พ.ศ. 2519

คำถาม: สราวุธ มาตรทอง มีอาชีพอะไร
คำตอบ: นักแสดงชาวไทย

คำถาม: สราวุธ มาตรทอง จบมหาวิทยาลัยอะไร
คำตอบ: มหาวิทยาลัยราชภัฏพระนค

คำถาม: สราวุธ มาตรทอง เข้าสู่วงการบันเทิงเมื่อปีอะไร
คำตอบ: พ.ศ. 2538

คำถาม: สราวุธ มาตรทอง เข้าสู่วงการจากการชักชวนจากใคร
คำตอบ: กมล ภู่วัฒนวนิชย์ แห่งบริษัทบรอดคาซท์ ไทยเทเลวิชั่น
ปลาตูหนา

ปลาตูหนา หรือ ปลาไหลหูดำ (อังกฤษ: Shortfin eel, Level-finned eel; 
ชื่อวิทยาศาสตร์: Anguilla bicolor) เป็นปลาน้ำจืดชนิดหนึ่งในวงศ์ปลาตูหนา (Anguilidae) มีรูปร่างอ้วนป้อม ลักษณะโดยทั่วไปเหมือนปลาสะแงะ (A. bengalensis) ซึ่งอยู่ในวงศ์และสกุลเดียวกัน แต่ปลาตูหนามีรูปร่างที่เล็กกว่า ครีบอกของปลาตูหนามีสีคล้ำ ในปลาโตเต็มวัยครีบหลังและครีบก้นมีสีคล้ำด้วยเช่นกัน จึงเป็นที่มาของชื่อว่า "ปลาไหลหูดำ" ลำตัวสีน้ำตาลอ่อนไม่มีลวดลาย ใต้ท้องสีขาว ขนาดโตเต็มที่ได้ 1.5 เมตร
ในประเทศไทยพบได้ตั้งแต่ภาคใต้ฝั่งตะวันตกแถบริมชายฝั่งอันดามัน เรื่อยไปจนถึงประเทศมาเลเซียและอินโดนีเซีย และในภาคตะวันตกในชายแดนที่ติดกับประเทศพม่า เช่น จังหวัดตาก แม่ฮ่องสอน เป็นต้น โดยชาวกะเหรี่ยงเรียกปลาชนิดนี้ว่า "หย่าที" ในภูมิภาคเอเชียตะวันตกพบได้ตั้งแต่พม่า บังกลาเทศ จนถึงอินเดีย โดยปลาที่พบในประเทศแถบนี้จะเป็นสายพันธุ์ย่อยที่เรียกว่า A. b. pacifica ส่วนปลาที่พบในแถบเอเชียตะวันออกมีชื่อเรียกว่า A. b. bicolor
ปลาตูหนามีพฤติกรรมจะกลับไปผสมพันธุ์และวางไข่แถบป่าชายเลนหรือปากแม่น้ำ ลูกปลาแรกเกิดมีลำตัวใสเหมือนวุ้นเส้น มีสีแดงเรื่อ จากนั้นเมื่อโตขึ้นจะค่อยอพยพว่ายทวนน้ำมาสู่แหล่งน้ำจืด ซึ่งบางครั้งอาจพบได้ไกลถึงลำธารน้ำตกบนภูเขา
ปลาชนิดนี้เป็นที่นิยมอย่างมากโดยเฉพาะชาวไทยเชื้อสายจีนในแถบจังหวัดระนองหรือตรัง ถือเป็นเมนูราคาแพง สามารถนำไปปรุงได้หลากหลาย เช่น ต้มยำ ย่าง หรือทำน้ำแดง ในต่างประเทศที่นิยมบริโภคได้แก่จีนและญี่ปุ่น โดยหน่วยงานประมงของประเทศเหล่านี้ได้มีการส่งเสริมให้เป็นปลาเศรษฐกิจ มีการทำฟาร์มเพาะขยายพันธุ์ แต่ว่าเนื้อมีกลิ่นคาวมาก จึงนิยมปลาตูหนาญี่ปุ่น (A. japonica) มากกว่า

คำถาม: ปลาตูหนามีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Anguilla bicolor

คำถาม: ปลาตูหนาเป็นปลาที่จัดอยู่ในวงศ์ใด
คำตอบ: วงศ์ปลาตูหนา (Anguilidae)

คำถาม: ลูกปลาตูหนาแรกเกิดมีลักษณะคล้ายกับอะไร
คำตอบ: ลูกปลาแรกเกิดมีลำตัวใสเหมือนวุ้นเส้น

คำถาม: ปลาตูหนาชาวกะเหรี่ยงเรียกปลาชนิดนี้ว่าอะไร
คำตอบ: เรียกปลาชนิดนี้ว่า "หย่าที"
โซยูทิงก์ยูแคนดานซ์ ฤดูกาลที่ 5

โซยูทิงก์ยูแคนดานซ์ เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่าง ๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลที่ 5 นี้เริ่มออกอากาศเมื่อวันที่ 21 พฤษภาคม 2009 มี ไนเจล ลิธโกว์ และ แมรี่ เมอร์ฟี่ย์ เป็นกรรมการหลัก และมี แคท ดีลีย์ เป็นพิธีกร และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 ดอลลาร์สหรัฐ ผู้ชนะเลิศได้แก่ จีนีน มาสัน ซึ่งเป็นผู้หญิงคนที่สองที่ชนะเลิศการแข่งขัน พร้อมกับตำแหน่ง "นักเต้นคนโปรดของอเมริกา" (America's Favourite Dancer) ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.

คำถาม: โซยูทิงก์ยูแคนดานซ์ เป็นรายการเรียลลิตี้โชว์ของประเทศใด ?
คำตอบ: สหรัฐอเมริกา

คำถาม: สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และใคร ?
คำตอบ: แบร์รี่ อเดลแมน

คำถาม: โดยเป็นรายการแข่งขันอะไร ?
คำตอบ: การแข่งขันเต้นรำในสไตล์ต่าง ๆ

คำถาม: ฤดูกาลที่ 5 นี้เริ่มออกอากาศเมื่อวันที่เท่าไหร่ ?
คำตอบ: วันที่ 21 พฤษภาคม 2009

คำถาม: มีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จากกี่คน ?
คำตอบ: 20 คน
ฮันส์ โมโดร

ฮันส์ โมโดร (เยอรมัน: Hans Modrow; เกิด 27 มกราคม ค.ศ. 1928) เป็นนักการเมืองฝ่ายซ้ายชาวเยอรมัน เป็นที่รู้จักกันดีในฐานะนายกรัฐมนตรีสายคอมมิวนิสต์คนสุดท้ายของเยอรมนีตะวันออกและผู้นำโดยพฤตินัยของประเทศระหว่าง ค.ศ. 1989–1990 เขาถูกตัดสินลงโทษการทุจริตการเลือกตั้งโดยศาลแขวงเดรสเดินในปี ค.ศ. 1995 ปัจจุบันเขาเป็นประธานกิตติมศักดิ์ของพรรคฝ่ายซ้าย

คำถาม: ฮันส์ โมโดร เกิดวันที่เท่าไำร
คำตอบ: 27 มกราคม ค.ศ. 1928

คำถาม: ฮันส์ โมโดร มีอาชีพอะไร
คำตอบ: นักการเมืองฝ่ายซ้าย

คำถาม: ฮันส์ โมโดร เป็นชาวประเทศอะไร
คำตอบ: เยอรมัน

คำถาม: ฮันส์ โมโดร เป็นที่รู้จักกันดีในฐานะอะไร
คำตอบ: นายกรัฐมนตรีสายคอมมิวนิสต์คนสุดท้ายของเยอรมนี

คำถาม: ฮันส์ โมโดร เขาถูกตัดสินลงโทษการทุจริตการเลือกตั้งโดยศาลแขวงเดรสเดินในปีอะไร
คำตอบ: ค.ศ. 1995
ปลานวลจันทร์น้ำจืด

ปลานวลจันทร์น้ำจืด หรือ ปลานวลจันทร์ (ชื่อวิทยาศาสตร์: Cirrhinus microlepis) เป็นปลาน้ำจืดชนิดหนึ่งในวงศ์ปลาตะเพียน (Cyprinidae) วงศ์ย่อย Labeoninae มีรูปร่างลำตัวเรียวยาวทรงกระบอก หัวโต ปากและตาเล็ก เกล็ดเล็ก ปลาในเขตลุ่มน้ำเจ้าพระยาจะมีหัวและลำตัวสีเงินอมเหลืองทอง ส่วนปลาในลุ่มน้ำโขงจะเป็นสีชมพู ครีบหลังยกสูง ครีบหางเว้าลึก ครีบก้นเล็ก อาหารได้แก่ อินทรียสาร สัตว์หน้าดินขนาดเล็ก แพลงก์ตอน และแมลงต่าง ๆ มีขนาดประมาณ 46 เซนติเมตร พบใหญ่สุด 69 เซนติเมตร น้ำหนัก 5 กิโลกรัม
ปลานวลจันทร์น้ำจืดมีพฤติกรรมวางไข่ในแหล่งน้ำหลากและเลี้ยงตัวอ่อนจนน้ำลดลงจึงอพยพลงสู่แม่น้ำ ปัจจุบันเป็นปลาที่หายาก เชื่อว่าสูญพันธุ์ไปแล้วจากแม่น้ำเจ้าพระยา และยังพบได้บ้างที่แม่น้ำโขงและแม่น้ำแม่กลอง
ปลานวลจันทร์น้ำจืดมีชื่อเป็นภาษาอีสานว่า "ปลาพอน" และ "ปลาพรวน" ในภาษาเขมร และจัดเป็นสัตว์น้ำประจำจังหวัดสุรินทร์

คำถาม: ปลานวลจันทร์น้ำจืดมีชื่อทางวิทยาศาสตร์ว่าอย่างไีร
คำตอบ: ชื่อวิทยาศาสตร์: Cirrhinus microlepis

คำถาม: ปลานวลจันทร์น้ำจืดเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลานวลจันทร์น้ำจืดนั้นถือว่าเป็นปลาประจำจังหวัดใด
คำตอบ: จังหวัดสุรินทร์
ไฮดี คลุม

ไฮดี คลุม (เยอรมัน: Heidi Klum) นางแบบชาวเยอรมัน เป็นทั้งนักแสดง ผู้นำเสนอสินค้า และพิธีกรรายการ โปรเจกต์รันเวย์ และ เจอร์มานีส์เน็กซต์ท็อปโมเดล ฟอบส์ได้จัดอันดับให้เป็นนางแบบรายได้สูงที่สุดเป็นอันดับ 3

คำถาม: ไฮดี คลุม เป็นนางแบบประเทศอะไร
คำตอบ: ชาวเยอรมัน

คำถาม: ไฮดี คลุม เป็นนักแสดงหรือไม่
คำตอบ: นักแสดง

คำถาม: ไฮดี คลุม เป็นผู้นำเสนอสินค้าหรือไม่
คำตอบ: ผู้นำเสนอสินค้า

คำถาม: ไฮดี คลุม เป็นพิธีกรรายการหรือไม่
คำตอบ: พิธีกรรายการ

คำถาม: ไฮดี คลุม ฟอบส์ได้จัดอันดับให้เป็นนางแบบรายได้สูงที่สุดเป็นอันดับเท่าไร
คำตอบ: อันดับ 3
กีฬา

กีฬา เป็นกิจกรรมหรือการเล่นเพื่อความสนุกเพลิดเพลินหรือเพื่อผ่อนคลายความเคร่งเครียดทางจิต รวมไปถึงกิจกรรมปกติหรือทักษะที่อยู่ภายใต้กติกาซึ่งถูกกำหนดโดยความเห็นที่ตรงกันโดยมีจุดมุ่งหมายเพื่อการพักผ่อน การแข่งขัน ความเพลิดเพลิน ความสำเร็จ การพัฒนาของทักษะ หรือหลายสิ่งรวมกัน กีฬาเป็นกิจกรรมที่ควบคู่กับการแข่งขัน และระบบคะแนน

คำถาม: กีฬาคืออะไร
คำตอบ: กิจกรรมหรือการเล่นเพื่อความสนุกเพลิดเพลินหรือเพื่อผ่อนคลายความเคร่งเครียดทางจิต

คำถาม: จุดมุ่งหมายของกีฬาคืออะไร
คำตอบ: การพักผ่อน การแข่งขัน ความเพลิดเพลิน ความสำเร็จ การพัฒนาของทักษะ หรือหลายสิ่งรวมกัน

คำถาม: กีฬาเป็นกิจกรรมที่ควบคู่กับสิ่งใด
คำตอบ: การแข่งขัน และระบบคะแนน
อารีย์ วงศ์อารยะ

อารีย์ วงศ์อารยะ เป็นอดีตรัฐมนตรีว่าการกระทรวงมหาดไทย ในรัฐบาลพลเอกสุรยุทธ์ จุลานนท์ อดีตปลัดกระทรวงมหาดไทย และอดีตผู้ว่าราชการจังหวัดสตูล สระบุรี ปราจีนบุรี สุพรรณบุรี
ประวัติ
นายอารีย์ วงศ์อารยะ เกิดเมื่อวันที่ 1 กุมภาพันธ์ พ.ศ. 2478 (84 ปี) สมรสกับนางสุมนา วงศ์อารยะ มีบุตรธิดา 3 คน คือ นายเอกพจน์ วงศ์อารยะ นางสาวอภิรดี วงศ์อารยะ และนางสาวนวรัตน์ วงศ์อารยะ

สำเร็จการศึกษา มัธยมศึกษาจาก โรงเรียนอัสสัมชัญ สำเร็จการศึกษารัฐศาสตรบัณฑิต สาขาวิชาการปกครอง จากจุฬาลงกรณ์มหาวิทยาลัย ระดับปริญญาโท M.S. (Community Development) มหาวิทยาลัยแห่งประเทศฟิลิปปินส์ และ M.S. (Public Administration) มหาวิทยาลัยแห่งรัฐมิสซูรี่ ประเทศสหรัฐอเมริกา

คำถาม: อารีย์ วงศ์อารยะ ในอดีตทำอาชีพอะไร
คำตอบ: อดีตรัฐมนตรีว่าการกระทรวงมหาดไทย

คำถาม: อารีย์ วงศ์อารยะ เป็นอดีตรัฐมนตรีว่าการกระทรวงมหาดไทย ในรัฐบาลของใคร
คำตอบ: พลเอกสุรยุทธ์ จุลานนท์

คำถาม: อารีย์ วงศ์อารยะ เกิดวันที่เท่าไร
คำตอบ: 1 กุมภาพันธ์ พ.ศ. 2478

คำถาม: อารีย์ วงศ์อารยะ ปัจจุบันอายุเท่าไร
คำตอบ: 84 ปี

คำถาม: อารีย์ วงศ์อารยะ สมรสกับใคร
คำตอบ: นางสุมนา วงศ์อารยะ
อาหรับราตรี

อาหรับราตรี หรือพันหนึ่งราตรี (อาหรับ: كِتَاب أَلْف لَيْلَة وَلَيْلَة‎, อังกฤษ: One Thousand and One Nights หรือ Arabian Nights) เป็นงานรวบรวมนิยายและนิทานพื้นบ้านตะวันออกกลางและเอเชียใต้ซึ่งรวบรวมไว้เป็นภาษาอังกฤษระหว่างยุคทองของอิสลาม ซึ่งฉบับภาษาอังกฤษฉบับแรก (ค.ศ. 1706) ใช้ชื่อเรื่องว่า ความบันเทิงอาหรับราตรี (The Arabian Nights' Entertainment)[1]

คำถาม: อาหรับราตรีเป็นงานรวบรวมนิยายและนิทานของที่ไหน
คำตอบ: ตะวันออกกลางและเอเชียใต้

คำถาม: อาหรับราตรีถูกรวบรวมไว้เป็นภาษาอะไร
คำตอบ: ภาษาอังกฤษ

คำถาม: อาหรับราตรีถูกรวบรวมไว้เมื่อไหร่
คำตอบ: ยุคทองของอิสลาม

คำถาม: อาหรับราตรีภาษาอังกฤษฉบับแรกใช้ชื่อว่าอะไร
คำตอบ: ความบันเทิงอาหรับราตรี (The Arabian Nights' Entertainment)

คำถาม: อาหรับราตรีภาษาอังกฤษฉบับแรกำเนิดขึ้นเมื่อไหร่
คำตอบ: ค.ศ. 1706
วิกฤตการณ์ผู้ย้ายถิ่นยุโรป

วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจเพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน
วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน

คำถาม: วิกฤตการณ์ผู้ย้ายถิ่นยุโรป คือเหตุการณ์ที่เกิดขึ้่นในพ.ศ.ใด
คำตอบ: 2558

คำถาม: ผู้ลี้ภัยส่วนใหญ่มาจากประเทศใด
คำตอบ: ประเทศซีเรีย อัฟกานิสถานและเอริเตรีย

คำถาม: เรือที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตประมาณกี่คน
คำตอบ: ยอดผู้เสียชีวิตรวมประเมินไว้กว่า 1,200 คน

คำถาม: วิกฤตการณ์นี้เกิดในบริบทความขัดแย้งที่ดำเนินอยู่ในประเทศอะไรบ้าง
คำตอบ: ประเทศแอฟริกาเหนือและตะวันออกกลางหลายประเทศ

คำถาม: รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นกี่เท่า
คำตอบ: สามเท่า
วอลเลย์บอลหญิงชิงแชมป์นอร์เซกา

วอลเลย์บอลหญิงชิงแชมป์นอร์เซกา 1973 (1973 Women's NORCECA Volleyball Championship) เป็นครั้งที่สามของการแข่งขัน ระหว่างวันที่ 2–6 สิงหาคม ณ ตีฮัวนา, เม็กซิโก

คำถาม: วอลเลย์บอลหญิงชิงแชมป์นอร์เซกา เกิดขึ้นปีอะไร
คำตอบ: 1973

คำถาม: วอลเลย์บอลหญิงชิงแชมป์นอร์เซกา เป็นครั้งที่เท่าไรของการแข่งขัน
คำตอบ: ครั้งที่สาม

คำถาม: วอลเลย์บอลหญิงชิงแชมป์นอร์เซกา แข่งระหว่างวันที่เท่าไร
คำตอบ: 2–6 สิงหาคม

คำถาม: วอลเลย์บอลหญิงชิงแชมป์นอร์เซกา แข่งที่เมืองอะไร
คำตอบ: ตีฮัวนา

คำถาม: วอลเลย์บอลหญิงชิงแชมป์นอร์เซกา แข่งขันที่ประเทศอะไร
คำตอบ: เม็กซิโก
นิติรัฐ สุนทรวร

นิติรัฐ สุนทรวร เกิดเมื่อวันที่ 11 มีนาคม พ.ศ. 2507 เป็นบุตรของนายสมควร และนางบุญน้อม สุนทรวร มีพี่น้อง 2 คน คือ นายสุรพล สุนทรวรและนางนวรัตน์ หงษา สำเร็จการศึกษานิติศาสตรบัณฑิต มหาวิทยาลัยรามคำแหง และศิลปศาสตรมหาบัณฑิต สาขาสหวิทยาการเพื่อการพัฒนาท้องถิ่น มหาวิทยาลัยรามคำแหง ด้านครอบครัวสมรสกับนางรัชฎาวรรณ สุนทรวร

อนึ่ง นายนิติรัฐมีศักดิ์เป็นหลานของนายณรงค์ สุนทรวร อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ สมัยปี พ.ศ. 2518 โดยมีพระยาจ่าแสนยบดีศรีบริบาล (ชิต สุนทรวร) อดีตรัฐมนตรีว่าการกระทรวงมหาดไทยคนแรก (ภายหลังเปลี่ยนชื่อเรียกตำแหน่งจากเสนาบดีมาเป็นตำแหน่งรัฐมนตรี พ.ศ. 2475) เป็นต้นตระกูล “สุนทรวร”

คำถาม: นิติรัฐ สุนทรวร เกิดวันที่เท่าไหร่?
คำตอบ: 11 มีนาคม พ.ศ. 2507

คำถาม: นิติรัฐ สุนทรวร เป็นบุตรของใคร?
คำตอบ: นายสมควร และนางบุญน้อม สุนทรวร

คำถาม: นิติรัฐ สุนทรวร มีพี่น้องกี่คน?
คำตอบ: 2 คน
ฟุตบอลทีมชาติติมอร์-เลสเต

ฟุตบอลทีมชาติติมอร์-เลสเต (โปรตุเกส: Seleção Timorense de Futebol) เป็นทีมฟุตบอลระดับทีมชาติจากประเทศติมอร์-เลสเตซึ่งยังไม่เคยประสบความสำเร็จในรายการระดับนานาชาติใด ๆ เลย ทีมชาติติมอร์-เลสเตเข้าเป็นสมาชิกของฟีฟ่าเมื่อวันที่ 12 กันยายน ค.ศ. 2005 และเปิดตัวระดับนานาชาติครั้งแรกในการแข่งขันเอเชียนคัพรอบแบ่งกลุ่มเมื่อเดือนมีนาคม ค.ศ. 2005 โดยแพ้ศรีลังกา 3-2 และแพ้ไต้หวัน 3-0

คำถาม: ฟุตบอลทีมชาติติมอร์-เลสเต เป็นทีมฟุตบอลประเทศอะไร
คำตอบ: ประเทศติมอร์-เลสเต

คำถาม: ฟุตบอลทีมชาติติมอร์-เลสเต เป็นสมาชิกของฟีฟ่าเมื่อวันที่เท่าไร
คำตอบ: 12 กันยายน ค.ศ. 2005

คำถาม: ฟุตบอลทีมชาติติมอร์-เลสเต ประสบความสำเร็จอะไรบ้าง
คำตอบ: ไม่เคยประสบความสำเร็จในรายการระดับนานาชาติใด ๆ เลย

คำถาม: ฟุตบอลทีมชาติติมอร์-เลสเต เปิดตัวระดับนานาชาติครั้งแรกในการแข่งขันอะไร
คำตอบ: เอเชียนคัพ

คำถาม: ฟุตบอลทีมชาติติมอร์-เลสเต แข่งขันเอเชียนคัพรอบแบ่งกลุ่มเมื่อวันที่เท่าไร
คำตอบ: มีนาคม ค.ศ. 2005
แพร์ แมร์เทิสอัคเคอร์

แพร์ แมร์เทิสอัคเคอร์ (เยอรมัน: Per Mertesacker, เสียงอ่าน: [ˈpeːɐ̯ ˈmɛʁtəsʔakɐ]; เกิดเมื่อวันที่ 29 กันยายน ค.ศ. 1984) เป็นนักฟุตบอลชาวเยอรมัน เคยลงเล่นให้กับ อาร์เซนอล ในพรีเมียร์ลีกอังกฤษ และเคยติดทีมชาติเยอรมนีด้วย[2] โดยแมร์เทิสอัคเคอร์นั้นเคยเป็นผู้เล่นชุดเยาวชนของ ฮันโนเฟอร์ 96 ในบุนเดิสลีกา ก่อนจะได้ขึ้นมาเล่นชุดใหญ่ในเดือนพฤศจิกายน ค.ศ. 2003

หลังจบฟุตบอลโลก 2014 ที่เยอรมนีได้แชมป์โลกสมัยที่ 4 แมร์เทิสอัคเคอร์ได้ประกาศยุติการเล่นให้กับทีมชาติไปด้วยวัย 29 ปี[3] โดยจะไปทุ่มเทให้กับสโมสรอย่างเต็มที่ พร้อมกับรับตำแหน่งรองกัปตันทีม[4]

ซึ่งในฤดูกาล 2014–15 นั้น แมร์เทิสอัคเคอร์ ทำหน้าที่กัปตันทีมแทบจะทุกนัดที่ลงแข่ง เนื่องจาก มีเกล อาร์เตตา กัปตันทีมตัวจริงของอาร์เซนอลได้รับบาดเจ็บเกือบทั้งฤดูกาล ในเอฟเอคัพรอบชิงชนะเลิศ แมร์เทิสอัคเคอร์ เป็นผู้โหม่งทำประตูจากลูกเตะมุมได้ในนาทีที่ 62 นับเป็นประตูที่ 3 เมื่อจบการแข่งขัน อาร์เซนอลเป็นฝ่ายเอาชนะ แอสตันวิลลา ไปได้มากถึง 4–0 ทำสถิติเป็นแชมป์รายการนี้มากที่สุด คือ 12 ครั้ง และเมื่อขึ้นรับถ้วยรางวัล แมร์เทิสอัคเคอร์ยังเป็นผู้รับถ้วยร่วมกับอาร์เตตาอีกด้วย

คำถาม: แพร์ แมร์เทิสอัคเคอร์ เกิดวันที่เท่าไร
คำตอบ: 29 กันยายน ค.ศ. 1984

คำถาม: แพร์ แมร์เทิสอัคเคอร์ มีอาชีพอะไร
คำตอบ: นักฟุตบอล

คำถาม: แพร์ แมร์เทิสอัคเคอร์ เป็นคนประเทศอะไร
คำตอบ: เยอรมัน

คำถาม: แพร์ แมร์เทิสอัคเคอร์ เคยลงเล่นให้กับสโมสรอะไร
คำตอบ: อาร์เซนอล ในพรีเมียร์ลีกอังกฤษ

คำถาม: แพร์ แมร์เทิสอัคเคอร์ เคยติดทีมชาติอะไร
คำตอบ: ทีมชาติเยอรมนี
ณภัทร ภู่ประเสริฐ

ณภัทร ภู่ประเสริฐ หรือ อะตอม เป็นนักฟุตบอลชาวไทย เกิดเมื่อวันที่ 2 มกราคม พ.ศ. 2534 ที่ สมุทรปราการ ปัจจุบันเล่นให้กับสโมสรฟุตบอล สมุทรปราการ เอฟซี

คำถาม: ณภัทร ภู่ประเสริฐ ชื่อเล่นว่าอะไร
คำตอบ: อะตอม

คำถาม: ณภัทร ภู่ประเสริฐ มีอาชีพอะไร
คำตอบ: นักฟุตบอล

คำถาม: ณภัทร ภู่ประเสริฐ เกิดวันที่เท่าไร
คำตอบ: 2 มกราคม พ.ศ. 2534

คำถาม: ณภัทร ภู่ประเสริฐ เกิดที่จังหวัดอะไร
คำตอบ: สมุทรปราการ

คำถาม: ณภัทร ภู่ประเสริฐ ปัจจุบันเล่นให้กับสโมสรอะไร
คำตอบ: สโมสรฟุตบอล สมุทรปราการ เอฟซี
อพชินี อุตตมะโยธิน

คอรี่-อพชินี อุตตมะโยธิน หรือชื่อภาษาอังกฤษ Corey Leigh Robbins เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง-วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายโฆษณาช่วงวัยเด็ก เช่น โฆษณาคอลเกต, โฆษณาแป้งเด็ก เป็นต้น โดยคอรี่เริ่มเป็นที่รู้จักจากการเป็นหัวหน้าวงดูโออย่าง "คอรี่ & แจน" เมื่อปี พ.ศ. 2540 ร่วมกับแจน ค่ายSTARZONE ในเครือออนป้า โดยมีเพลงฮิต เช่นเพลง คำขอสุดท้าย และเพลง ความจริงจากใจ

ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลงที่สร้างชื่อเสียงให้กับวงคือเพลง "ใครใครก็ไม่รัก", "โอ๋ โอ๋ โอ๋" ,"หนูไม่เกี่ยว"

คำถาม: อพชินี อุตตมะโยธิน เกิดวันที่เท่าไร
คำตอบ: วันที่ 17 กุมภาพันธ์ พ.ศ. 2524

คำถาม: อพชินี อุตตมะโยธิน เป็นหลานของใคร
คำตอบ: โหน่ง-วสันต์ อุตตมะโยธิน

คำถาม: อพชินี อุตตมะโยธิน รู้จักครั้งแรกโดยทำอะไร
คำตอบ: หัวหน้าวงดูโออย่าง "คอรี่ & แจน
ต้นกระวาน  

ต้นกระวาน  
ชื่อวิทยาศาสตร์ :  Amomum krervanh Pierre
วงศ์ :  Zingiberaceae
ชื่อสามัญ : Siam Cardamom, Camphor Seed
ชื่ออื่น : กระวานดำ กระวานแดง กระวานขาว (ภาคกลาง, ภาคตะวันออก) กระวานจันทร์ กระวานโพธิสัตว์ 
ลักษณะ :  ไม้ล้มลุกสูง 1-3 เมตร ขึ้นในป่าชื้น บริเวณไหล่เขาสูง มีเหง้าใต้ดิน ใบเดี่ยว เรียงสลับ รูปขอบขนาน กว้าง 8-15 ซม. ยาว 40-50 ซม. ไม่มีก้านใบ ดอกช่อแทงจากเหง้า กลีบดอกสีขาว เป็นหลอดและพองเป็นกระเปาะ ออกดอกเมื่อต้นอายุ 2-3 ปี ผลกลมเกลี้ยง ขนาด 6-15 มม. เมื่อแก่เปลือกผลจะแห้งและแข็ง เมล็ดขนาดเล็ก 12-18 เมล็ด รวมกลุ่มเป็น 3 กลุ่ม โดยมีเยื่อบาง ๆ กั้น มีกลิ่นหอมและรสเผ็ด
ประโยชน์ทางสมุนไพร : ตำรายาไทยใช้ผลเป็นยาขับลม รักษาโรคท้องอืดเฟ้อแน่นจุกเสียด โดยใช้ขนาด 1-2 กรัม ชงน้ำดื่มและใช้เป็นเครื่องเทศแต่งกลิ่นอาหาร

คำถาม: ต้นกระวานมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ :  Amomum krervanh Pierre

คำถาม: ต้นกระวานจัดได้เป็นพืชสมุนไพรจัดอยู่ในวงศ์พันธุ์ไม้ชนิดใด
คำตอบ: วงศ์ :  Zingiberaceae
โรนัลด์ เรแกน

โรนัลด์ วิลสัน เรแกน (อังกฤษ: Ronald Wilson Reagan; 6 กุมภาพันธ์ พ.ศ. 2454 – 5 มิถุนายน พ.ศ. 2547) เป็นประธานาธิบดีแห่งสหรัฐอเมริกาคนที่ 40 (พ.ศ. 2524–2532) สังกัดพรรครีพับลิกัน นอกจากนี้เรแกนยังดำรงตำแหน่งผู้ว่าการรัฐแคลิฟอร์เนีย คนที่ 33 (พ.ศ. 2510-พ.ศ. 2518) ก่อนหน้านั้นเขาเคยเป็นผู้ประกาศข่าวและนักแสดงมาก่อน

เรแกนเกิดในเมือง ตัมปีโก, รัฐอิลลินอยส์ เติบโตมาในดิกซัน แรแกนได้ศึกษาเข้าที่มหาวิทยาลัย Eureka โดยได้หารายได้จากศิลปศาสตรบัณฑิต ปริญญาในสาขาเศรษฐศาสตร์และสังคมวิทยา หลังจากสำเร็จการศึกษา เรแกนได้ย้ายไปยัง รัฐไอโอวา โดยทำหน้าที่เป็นผู้กระจายเสียงทางวิทยุ หลังจากในปี พ.ศ. 2480 เรแกนได้ไปยังเมือง ลอสแอนเจลิส เมื่อเรแกนเริ่มทำงานโดยการเป็นนักแสดง โดยเป็นครั้งแรกในภาพยนตร์และครั้งสุดท้ายในวิทยุ หนึ่งในภาพยนตร์ที่โดดเด่นที่สุดของเขามีดังนี้ Knute Rockne, All American (2483), Kings Row (2485), and Bedtime for Bonzo (2494) เรแกนทำหน้าที่เป็นประธานของสมาคมนักแสดงหน้าจอและต่อมาเป็นโฆษกสำหรับ General Electric (GE) จุดเริ่มต้นของแรแกนในทางการเมืองที่เกิดขึ้นในระหว่างการทำงานของเขาสำหรับจีอี แต่เดิมเขาเป็นสมาชิกของพรรคเดโมแครต (สหรัฐอเมริกา) แต่เนื่องจากฝ่ายขยับแพลตฟอร์มในระหว่างปี พ.ศ. 2493 เปลี่ยนไปอยู่ในพรรคริพับลิกัน (สหรัฐอเมริกา) ใน พ.ศ. 2505 หลังจากการส่งมอบคำพูดที่เร้าใจในการสนับสนุนของผู้สมัครประธานาธิบดี แบรี่ โกรวอทเธอร์ ในปี พ.ศ. 2507 , เขาถูกชักชวนให้ไปหาผู้ว่าจ้างแคลิฟอเนีย , เขาชนะสองปีและอีกครั้งในปี พ.ศ. 2513 เขาก็พ่ายแพ้ในระยะของเขาสำหรับพรรคริพับลิกันเสนอชื่อเข้าชิงตำแหน่งประธานาธิบดีในปี พ.ศ. 2511 และในปี พ.ศ. 2519

คำถาม: โรนัลด์ เรแกนเกิดเมื่อไหร่
คำตอบ: 6 กุมภาพันธ์ พ.ศ. 2454

คำถาม: โรนัลด์ เรแกนเสียชีวิตเมื่อไหร่
คำตอบ: 5 มิถุนายน พ.ศ. 2547

คำถาม: โรนัลด์ เรแกนเป็นประธานาธิบดีคนที่เท่าไหร่ของสหรัฐอเมริกา
คำตอบ: 40

คำถาม: โรนัลด์ เรแกนสังกัดพรรคใด
คำตอบ: พรรครีพับลิกัน

คำถาม: โรนัลด์ เรแกนเคยดำรงตำแหน่งใดก่อนเป็นประธานาธิบดี
คำตอบ: ผู้ว่าการรัฐแคลิฟอร์เนีย คนที่ 33

คำถาม: โรนัลด์ เรแกน เกิดที่ไหน
คำตอบ: เมือง ตัมปีโก, รัฐอิลลินอยส์
คิเซคิ / นัมเบอร์วัน

คิเซคิ / นัมเบอร์ วัน (ญี่ปุ่น: 奇蹟 / NO.1 โรมาจิ: きせき / なんばー・わん ทับศัพท์: Kiseki / Nanba Wan) เป็นซิงเกิลภาษาญี่ปุ่นลำดับที่ 7 ของโบอาในรูปแบบของดับเบิ้ล เอ ไซด์ ซิงเกิล วางขายเมื่อวันที่ 19 กันยายน พ.ศ. 2545 โดยเพลง JEWEL SONG เป็นเพลงในอัลบั้ม VALENTI กับ BEST OF SOUL ส่วนเพลง NO.1 เวอร์ชันเกาหลีจะอยู่ในอัลบั้ม NO.1 ซิงเกิลนี้เปิดตัวสัปดาห์แรกที่อันดับ 3 ของออริกอนชาร์ต และมียอดขายรวมมากกว่า 129,000 แผ่น โดยเป็นซิงเกิลที่มียอดขายสูงที่สุดเป็นอันดับ 7 ของโบอา

เพลง 奇蹟(คิเซคิ) เป็นเพลงประกอบภาพยนตร์โฆษณาเครื่องสำอางโคเซ่ ลูมินัส ส่วนเพลง NO.1 เป็นเพลงประกอบการถ่ายทอดการแข่งขันกีฬาเอเชียนเกมส์ 2002ที่เมืองปูซาน ประเทศเกาหลีใต้ของสถานีโทรทัศน์ทีบีเอส ส่วนเพลงหน้าบีอย่าง flower เป็นเพลงประกอบโฆษณาแม็คดาดิเมียช็อคโกแล็ตของลอตเต้

คำถาม: คิเซคิ / นัมเบอร์วัน เป็นซิงเกิลภาษาอะไร
คำตอบ: ภาษาญี่ปุ่น

คำถาม: คิเซคิ / นัมเบอร์วัน เป็นซิลของใคร
คำตอบ: โบอา

คำถาม: คิเซคิ / นัมเบอร์วัน มีรูปแบบยังไง
คำตอบ: รูปแบบของดับเบิ้ล เอ ไซด์ ซิงเกิล

คำถาม: คิเซคิ / นัมเบอร์วัน วางขายเมื่อไร
คำตอบ: 19 กันยายน พ.ศ. 2545

คำถาม: คิเซคิ / นัมเบอร์วัน มียอดขายรวมมากกว่าเท่าไร
คำตอบ: 129,000 แผ่น
ดีปา นูซันตารา ไอดิต

ดีปา นูซันตารา ไอดิต (อินโดนีเซีย: Dipa Nusantara Aidit) เป็นผู้นำพรรคคอมมิวนิสต์อินโดนีเซียระหว่าง พ.ศ. 2494 – 2508 เขามีบทบาทสำคัญในการฟื้นฟูพรรคคอมมิวนิสต์อินโดนีเซีย พรรคคอมมิวนิสต์อินโดนีเซียขยายตัวมากระหว่างประชาธิไปไตยแบบชี้นำของซูการ์โน ก่อนจะถูกทหารปราบปรามอย่างราบคาบหลังเหตุการณ์กบฏ พ.ศ. 2508

ประวัติ
ไอดิตเกิดที่เมืองเมดัน เกาะสุมาตราเมื่อ 30 กรกฎาคม พ.ศ. 2466 เขาอพยพมาอยู่จาการ์ตาเมื่ออายุได้ 11 ปี เขาเข้าศึกษาในโรงเรียนทางการพาณิชย์แต่ต้องออกกลางคันเมื่อญี่ปุ่นบุกเข้าอินโดนีเซียใน พ.ศ. 2485 ไอดิตเข้าร่วมขบวนการทางการเมืองตั้งแต่ พ.ศ. 2482 โดยเข้าร่วมขบวนการเกอรินโตที่นิยมฝ่ายซ้ายของอามีร์ ซารีฟุดดิน ทำให้เขาได้ศึกษาลัทธิมากซ์ก่อนจะเข้าเป็นสมาชิกพรรคคอมมิวนิสต์อินโดนีเซียใน พ.ศ. 2486 หลังสงครามโลกครั้งที่ 2 ไอดิตทุ่มเทเวลาให้กับการจัดตั้งพรรคคอมมิวนิสต์ที่ถูกต้องตามกฎหมาย ต่อมาเมื่อพรรคคอมมิวนิสต์นำโดยมุซโซก่อการกบฏที่ล้มเหลวที่เมืองมาดียุน พ.ศ. 2490 ไอดิตต้องลี้ภัยไปจีนและเวียดนามก่อนจะกลับมาใน พ.ศ. 2493 และได้จัดตั้งพรรคคอมมิวนิสต์ใหม่อีกครั้งหนึ่ง เขาได้เป็นเลาธิการพรรคใน พ.ศ. 2494 และได้เป็นประธานพรรคในเวลาต่อมา

ในช่วงแรก พรรคคอมมิวนิสต์เป็นพันธมิตรกับพรรคเปเอ็นอีของซูการ์โนและได้รับความนิยมสูง ต่อมาเมื่อระบบรัฐสภาล้มเหลว ซูการ์โนนำประชาธิปไตยแบบชี้นำมาใช้ ไอดิตสนับสนุนซูการ์โนอย่างเต็มที่ และทำให้เกิดความขัดแย้งกับกลุ่มกองทัพบกและผู้นำศาสนาที่อยู่ฝ่ายตรงข้ามกับซูการ์โน และตั้งแต่ พ.ศ. 2508 เป็นต้นมา พรรคคอมมิวนิสต์สนับสนุนให้ซูการ์โนใช้นโยบายที่แข็งกร้าวกับฝ่ายตรงข้ามมากขึ้น เช่น ยุบพรรคเมอรีบาของกลุ่มต่อต้านคอมมิวนิสต์ และเสนอให้ซูการ์โนจัดตั้งกองทัพประชาชน

ในเดือนตุลาคม พ.ศ. 2508 เกิดกบฏที่ฐานทัพอากาศที่ฮาลิม นายพลในกองทัพหลายคนถูกสังหาร กองทัพบกอ้างว่าพรรคคอมมิวนิสต์เกี่ยวข้องกับกบฏและขณะเกิดเหตุได้อยู่ในฮาลิมด้วย ซูฮาร์โตปราบปรามฝ่ายกบฏสำเร็จและถอดถอนซูการ์โนออกจากอำนาจ ปราบปรามพรรคคอมมิวนิสต์อย่างรุนแรง ไอดิตถูกทหารจับกุมและถูกประหารชีวิตเมื่อ 22 พฤศจิกายน พ.ศ. 2508[1] ขณะมีอายุ 42 ปี

คำถาม: ดีปา นูซันตารา ไอดิต คือใคร
คำตอบ: ป็นผู้นำพรรคคอมมิวนิสต์อินโดนีเซียระหว่าง พ.ศ. 2494 – 2508

คำถาม: ไอดิตเกิดที่ไหน
คำตอบ: ไอดิตเกิดที่เมืองเมดัน เกาะสุมาตรา

คำถาม: ไอดิตเข้าร่วมขบวนการทางการเมืองตั้งแต่เมื่่อใด
คำตอบ: พ.ศ. 2482

คำถาม: ไอดิตเสียชีวิตจากอะไร
คำตอบ: ไอดิตถูกทหารจับกุมและถูกประหารชีวิตเมื่อ 22 พฤศจิกายน พ.ศ. 2508

คำถาม: ไอดิตเสียชีวิตตอนอายุเท่าใด
คำตอบ: อายุ 42 ปี
การแบ่งกลุ่มข้อมูลแบบเคมีน

การแบ่งกลุ่มข้อมูลแบบเคมีน (อังกฤษ: k-means clustering ) เป็นวิธีหนึ่งในวิธีการแบ่งเวกเตอร์ (vector quantization) ที่มีรากฐานมาจากการประมวลผลสัญญาณ วิธีนี้เป็นที่นิยมสำหรับการแบ่งกลุ่มข้อมูล (cluster analysis) ในการทำเหมืองข้อมูล (data mining) การแบ่งกลุ่มข้อมูลแบบเคมีนใช้สำหรับการแบ่งการสังเกตจำนวน n สิ่งเป็น k กลุ่ม โดยแต่ละการสังเกตจะอยู่ในกลุ่มที่มีค่าเฉลี่ย(ที่ใช้เป็นแม่แบบ)ใกล้เคียงกันที่สุด โดยวิธีนี้จะเป็นการแบ่งพื้นที่ข้อมูลไปเป็นแผนภาพโวโรนอย

วิธีการจัดกลุ่มนี้อยู่ในกลุ่มความซับซ้อนของปัญหาเอ็นพีแบบยาก (NP-hard) แต่อย่างไรเราสามารถนำขั้นตอนวิธีแบบศึกษาสำนึก (heuristic algorithm) มาใช้หาจุดศูนย์กลางของกลุ่มข้อมูลจากการลู่เข้าได้อย่างมีประสิทธิภาพ ซึ่งจะเหมือนกับขั้นตอนวิธีหาค่าคาดหมายสูงสุด (expectation-maximization algorithm) สำหรับโมเดลแบบผสม (Mixture Model) ของการแจกแจงปรกติ (Gaussian distribution) เนื่องจากทั้งสองขั้นตอนวิธีจะใช้แนวทางกระทำซ้ำการกลั่นกรอง (iterative refinement approach) นอกจากนี้ ทั้งสองขั้นตอนวิธียังใช้จุดศูนย์กลางของคลัสเตอร์สร้างแบบจำลองข้อมูล อย่างไรก็ตาม การแบ่งกลุ่มข้อมูลแบบเคมีนมีแนวโน้มจะได้คลัสเตอร์ผลลัพธ์ที่มีตำแหน่งขอบเขตใกล้เคียงกัน ในขณะที่ขั้นตอนวิธีหาค่าคาดหมายสูงสุดนั้นยอมให้คลัสเตอร์ผลลัพธ์มีรูปร่างที่แตกต่างกันได้

ขั้นตอนวิธีนี้ไม่มีอะไรเกี่ยวข้องกับวิธีการค้นหาเพื่อนบ้านใกล้สุด (k-nearest neighbor) ซึ่งเป็นเทคนิคการเรียนรู้ของเครื่อง (machine learning) ที่เป็นที่นิยมอีกอย่างหนึ่ง

คำถาม: การแบ่งกลุ่มข้อมูล แบบเคมีน คืออะไร
คำตอบ: เป็นวิธีหนึ่งในวิธีการแบ่งเวกเตอร์

คำถาม: การแบ่งเวกเตอร์ มีรากฐานคืออะไร
คำตอบ: ประมวลผลสัญญาณ

คำถาม: การแบ่งกลุ่มข้อมูลแบบเคมีนใช้สำหรับทำอะไร
คำตอบ: การแบ่งการสังเกตจำนวน n สิ่งเป็น k กลุ่ม

คำถาม: วิธีการจัดกลุ่มนี้อยู่ในกลุ่มความซับซ้อนของปัญหาเอ็นพีแบบยาก ใช้หาอะไร
คำตอบ: จุดศูนย์กลางของกลุ่มข้อมูลจากการลู่เข้าได้อย่างมีประสิทธิภาพ
ไซราคูเซีย

ไซราคูเซีย (อังกฤษ: Syracusia) คือชื่อเรือในสมัยกรีกโบราณ ซึ่งบางครั้งกล่าวกันว่าเป็นเรือโดยสารที่ใหญ่ที่สุดในโลกยุคโบราณ ผู้ออกแบบคือ อาร์คิมิดีส สร้างขึ้นราวปีที่ 240 ก่อนคริสตกาล โดยอาร์เชียสแห่งโครินธ์ ตามคำสั่งของพระเจ้าเฮียโรที่ 2 แห่งซีราคิวส์ นักประวัติศาสตร์ชื่อ มอสชิออน แห่งฟาเซลิส กล่าวว่า ไซราคูเซีย สามารถบรรทุกสินค้าได้ถึง 1,600 - 1,800 ตัน บรรทุกทหารได้ 200 คนรวมทั้งเครื่องยิงหิน เคยออกเดินเรือเพียงครั้งเดียวไปยังเมืองเบิร์ธ ในอเล็กซานเดรีย หลังจากนั้นก็ถูกมอบให้แก่พระเจ้าทอเลมีที่ 3 ยูร์เจเทส แห่งอียิปต์ และเปลี่ยนชื่อไปเป็น อเล็กซานดริส

มีการอภิปรายเกี่ยวกับเรือนี้ รวมถึงบทความชุดสมบูรณ์ของอาเธนาอุส (นักเขียนกรีกช่วงปลายศตวรรษที่ 2 ผู้อ้างอิงคำบรรยายเรือ ไซราคูเซีย จากมอสคิออน ซึ่งเป็นนักเขียนยุคก่อนหน้านี้ที่ผลงานหายสาบสูญไปแล้ว) ปรากฏอยู่ในงานเขียนของคัสสัน เรื่อง Ships and Seamanship in the Ancient World.

คำถาม: ไซราคูเซียเป็นชื่อเรียกของอะไร ในสมัยกรีกโบราณ
คำตอบ: เรือ

คำถาม: ไซราคูเซีย ออกแบบโดยใคร
คำตอบ:  อาร์คิมิดีส

คำถาม: ไซราคูเซีย ถูกสร้างขึ้นเมื่อไหร่
คำตอบ: ราวปีที่ 240 ก่อนคริสตกาล

คำถาม: ไซราคูเซียสามารถบรรทุกสินค้าได้กี่ตัน
คำตอบ:  1,600 - 1,800 ตัน

คำถาม: ไซราคูเซีย สามารถบรรทุกทหารได้ทั้งหมดกี่คน
คำตอบ: 200 คน
ประเทศอินเดียในโอลิมปิกฤดูร้อน 1924

ประเทศอินเดีย เข้าร่วมแข่งขันกีฬาโอลิมปิกฤดูร้อนครั้งที่ 8 ค.ศ. 1924 (พ.ศ. 2467) ณ กรุงปารีส ประเทศฝรั่งเศสระหว่างวันที่ 4 พฤษภาคม – 27 กรกฎาคม พ.ศ. 2467

คำถาม: ประเทศอินเดีย เข้ารว่มการแข่งขันอะไร
คำตอบ: กีฬาโอลิมปิก

คำถาม: ประเทศอินเดีย เข้าร่วมแข่งขันกีฬาโอลิมปิกฤดูอะไร
คำตอบ: ฤดูร้อน

คำถาม: ประเทศอินเดีย เข้าร่วมแข่งขันกีฬาโอลิมปิกฤดูร้อนครั้งที่้เท่าไร
คำตอบ: 8

คำถาม: ประเทศอินเดีย แข่งขันที่ประเทศอะไร
คำตอบ: ประเทศฝรั่งเศส

คำถาม: ประเทศอินเดีย เข้าร่วมระหว่างวันที่เท่าไรถึงเท่าไร
คำตอบ: 4 พฤษภาคม – 27 กรกฎาคม พ.ศ. 2467
เดอะวอล์กกิงเดด

เดอะวอล์กกิงเดด (อังกฤษ: The Walking Dead) เป็นละครชุดแนวดรามาสยองขวัญหลังพยากรณ์ (post-apocalyptic horror drama) สร้างโดยแฟรงก์ ดาราบอนต์ มีเนื้อเรื่องยึดตามหนังสือการ์ตูนชื่อเดียวกันของโรเบิร์ต เคิร์กแมน, โทนี มัวร์ และชาร์ลี แอดลาร์ด ละครแสดงนำโดยแอนดรูว์ ลินคอล์น รับบทเป็นนายอำเภอชื่อ ริก ไกรมส์[3] ที่ตื่นขึ้นมาจากอาการโคมาแล้วพบกับโลกหลังพยากรณ์ที่เต็มไปด้วยซอมบีกินเนื้อ เขาออกเดินทางเพื่อตามหาครอบครัวและพบกับผู้รอดชีวิตตามทางมากมาย

เดอะวอล์กกิงเดด ออกอากาศครั้งแรกในวันที่ 31 ตุลาคม ค.ศ. 2010 ทางเคเบิลทีวีช่องเอเอ็มซีในสหรัฐอเมริกา[4] และออกอากาศครั้งแรกทั่วโลกในสัปดาห์แรกของเดือนพฤศจิกายน ปีเดียวกันทางช่องฟอกซ์อินเตอร์เนชันแนล[5] ผลพวกจากกระแสตอบรับ เอเอ็มซีได้เพิ่มฤดูกาลที่สองให้กับละครจำนวน 13 ตอน ออกอากาศครั้งแรกวันที่ 16 ตุลาคม ค.ศ. 2011[6][7] เพียงอีกสองตอนก่อนที่จะเข้าฤดูกาลที่สอง เอเอ็มซีก็ประกาศว่าฤดูกาลที่สามมีจำนวน 16 ตอน ออกอากาศในวันที่ 14 ตุลาคม ค.ศ. 2012[8] ในวันที่ 21 ธันวาคม ค.ศ. 2012 เอเอ็มซีเพิ่มฤดูกาลที่สี่อีกจำนวน 16 ตอน ออกอากาศวันที่ 13 ตุลาคม ค.ศ. 2013[9] และในวันที่ 29 ตุลาคม ค.ศ. 2013 เอเอ็มซีได้เพิ่มฤดูกาลที่ห้าจำนวน 16 ตอนให้กับละครอีกครั้ง[10]

ละครชุดนี้ได้รับการตอบรับที่ดี[11][12] และเข้าชิงรางวัลมากมาย รวมถึงรางวัลสมาคมนักเขียนแห่งอเมริกา[13] และรางวัลลูกโลกทองคำสาขาละครโทรทัศน์แนวดรามา[14] ละครยังได้รับคะแนนที่ดีจากการประเมินของนีลเซน (Nielsen ratings) เหนือกว่าละครทางเคเบิลทีวีหลายเรื่อง มียอดผู้ชมถึง 16.1 ล้านคนในช่วงแรกที่ออกอากาศในฤดูกาลที่สี่ ทำให้กลายเป็นละครชุดทางเคเบิลทีวีที่มีคนชมมากที่สุดในประวัติศาสตร์เคเบิลทีวี

คำถาม: เดอะวอล์กกิงเดด เป็นละครชุดแนวอะไร
คำตอบ: ดรามาสยองขวัญหลังพยากรณ์

คำถาม: สร้างโดยใคร
คำตอบ: แฟรงก์ ดาราบอนต์

คำถาม: นักแสดงนำคือใคร
คำตอบ: แอนดรูว์ ลินคอล์น

คำถาม: แอนดรูว์ ลินคอล์น รับบทเป็นตัวละครในเรื่องชื่ออะไร
คำตอบ: ริก ไกรมส์

คำถาม: เดอะวอล์กกิงเดด ออกอากาศครั้งแรกในวันที่เท่าไร
คำตอบ: 31 ตุลาคม ค.ศ. 2010

คำถาม: ทางเคเบิลทีวีอะไร
คำตอบ: เอเอ็มซี

คำถาม: ซีซันที่สองฉายในวันที่้เท่าไร
คำตอบ: 16 ตุลาคม ค.ศ. 2011

คำถาม: ซีซั่นสาม ของวอร์กกิงเดต มีจำนวนกี่ตอน
คำตอบ: 16 ตอน

คำถาม: ซีซั่นสาม ออกอากาศวันที่เท่าไร
คำตอบ: 14 ตุลาคม ค.ศ. 2012

คำถาม: มีจำนวนผู้ชมเท่าไร
คำตอบ: 16.1 ล้าน
รีการ์ดู ปึไรรา

รีการ์ดู อาลึชังดรึ มาร์ติงส์ ซูวารึช ปึไรรา (โปรตุเกส: Ricardo Alexandre Martins Soares Pereira) เรียกสั้น ๆ ว่า รีการ์ดู เกิดเมื่อวันที่ 11 กุมภาพันธ์ ค.ศ. 1976 เป็นอดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู

เขาใช้เวลาในการเช่นฟุตบอลอาชีพกับโบอาวิชตาและสปอร์ติงลิสบอนเป็นส่วนใหญ่ และได้ช่วยให้ทีมชนะเลิศในปรีไมราลีกา เขาลงแข่งมากกว่า 150 นัด (นัดแข่งทางการ) ช่วยให้ทีมชนะพอร์ชุกีสคัป เมื่อเขาอายุ 30 ปีเศษ ย้ายไปอยู่กับเรอัลเบติส

รีการ์ดูลงแข่งในทีมชาติในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีก 3 ครั้ง เป็นที่จดจำในการนำทีมเข้าสู่รอบตัดสินฟุตบอลยูโร 2004

คำถาม: รีการ์ดู ปึไรรา ชื่อเต็มว่าอะไร
คำตอบ: รีการ์ดู อาลึชังดรึ มาร์ติงส์ ซูวารึช ปึไรรา

คำถาม: รีการ์ดู ปึไรรา เรียกสั้นว่าอะไร
คำตอบ: รีการ์ดู

คำถาม: รีการ์ดู ปึไรรา เกิดวันที่เท่าไร
คำตอบ: 11 กุมภาพันธ์ ค.ศ. 1976

คำถาม: รีการ์ดู ปึไรรา มีอาชีพอะไร
คำตอบ: อดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู

คำถาม: รีการ์ดู ปึไรรา ลงแข่งมากกว่ากี่นัด
คำตอบ: 150 นัด
อเวนเจอร์ส: เผด็จศึก

อเวนเจอร์ส: เผด็จศึก (อังกฤษ: Avengers: Endgame) เป็นภาพยนตร์อเมริกันแนวซูเปอร์ฮีโร่ มีเค้าโครงจากมาร์เวลคอมิกส์ เรื่อง ดิอเวนเจอร์ส ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์ลำดับที่ยี่สิบสองในจักรวาลภาพยนตร์มาร์เวล และเป็นภาพยนตร์ลำดับรองสุดท้ายในจักรวาลภาพยนตร์เฟส 3

โดยภาพยนตร์เรื่องนี้เป็นภาคต่อจาก อเวนเจอร์ส: มหาสงครามล้างจักรวาล ซึ่งเป็นภาคต่อจาก ดิ อเวนเจอร์ส และ อเวนเจอร์ส: มหาศึกอัลตรอนถล่มโลก ภาพยนตร์กำกับโดยแอนโทนี และ โจ รุสโซ เขียนบทโดยคริสโตเฟอร์ มาร์คัส และ สตีเวน แม็กฟีลีย์

ภาพยนตร์ได้มีการประกาศสร้างเมื่อเดือนตุลาคม ค.ศ. 2014 ในชื่อ อเวนเจอร์ส: มหาสงครามล้างจักรวาล – ภาค 2 พี่น้องรุสโซได้เข้ามารับหน้าที่กำกับในเดือนเมษายน ค.ศ. 2015 และในเดือนพฤษภาคม มาร์คัสและแม็กฟีลีย์ ได้เซ็นสัญญารับหน้าที่ในการเขียนบทภาพยนตร์ ต่อมาในเดือนกรกฎาคม ค.ศ. 2016 มาร์เวลได้ทำการเปลี่ยนชื่อเรื่องโดยปัจจุบันยังไม่ได้กำหนดชื่อ ซึ่งภาพยนตร์ได้เริ่มถ่ายทำที่ ไพน์วูดแอตแลนตาสตูดิโอส์ ในเดือนสิงหาคม ค.ศ. 2017 โดยถ่ายทำพร้อมกับเรื่อง อเวนเจอร์ส: มหาสงครามล้างจักรวาล และถ่ายทำเสร็จสิ้นในเดือนมกราคม ค.ศ. 2018 ชื่อเรื่อง อเวนเจอร์ส: เผด็จศึก เปิดเผยอย่างเป็นทางการในตัวอย่างภาพยนตร์ที่เผยแพร่ในเดือนธันวาคม ค.ศ. 2018

อเวนเจอร์ส: เผด็จศึก ทำรายได้เปิดตัว 1,223 ล้านดอลลาร์สหรัฐ เป็นภาพยนตร์ที่ทำรายได้เปิดตัวสูงสุดเป็นอันดับที่ 1 ปัจจุบันเป็นภาพยนตร์ที่ทำเงินสูงสุดเป็นอันดับที่ 1 ด้วยรายได้กว่า 2,790 ล้านดอลลาร์สหรัฐ

คำถาม: อเวนเจอร์ส: เผด็จศึก มีเค้าโครงเรื่องมาจากอะไร
คำตอบ: มาร์เวลคอมิกส์ เรื่อง ดิอเวนเจอร์ส

คำถาม: อเวนเจอร์ส: เผด็จศึก ผลิตโดยใคร
คำตอบ: มาร์เวลสตูดิโอส์

คำถาม: อเวนเจอร์ส: เผด็จศึก จัดจำหน่ายโดยใคร
คำตอบ: วอลต์ดิสนีย์สตูดิโอส์โมชันพิกเชอส์

คำถาม: อเวนเจอร์ส: เผด็จศึก เป็นภาพยนตร์ลำดับที่เท่าไหร่ของจักรวาลภาพยนตร์มาร์เวล
คำตอบ: ยี่สิบสอง
ท่าเรือปากเกร็ด

ท่าเรือปากเกร็ด หรือ ท่าน้ำแจ้งวัฒนะ หรือ ท่าน้ำสะพานพระราม 4 เป็นท่าน้ำริมแม่น้ำเจ้าพระยาหลายท่าใกล้เคียงกัน บริเวณด้านล่างสะพานพระราม 4 ถนนแจ้งวัฒนะ เขตเทศบาลนครปากเกร็ด จังหวัดนนทบุรี ประกอบด้วยท่าเรือด่วนเจ้าพระยา และท่าเรือข้ามฟาก

คำถาม: ท่าเรือปากเกร็ดอยู่ริมแม่น้ำอะไร
คำตอบ: แม่น้ำเจ้าพระยา

คำถาม: ท่าเรือปากเกร็ดอยู่ด้านล่างสะพานอะไร
คำตอบ: สะพานพระราม 4

คำถาม: ท่าเรือปากเกร็ดอยู่ในเขตเทศบาลอะไร
คำตอบ: เขตเทศบาลนครปากเกร็ด จังหวัดนนทบุรี
ปลากระเบนกิตติพงษ์

ปลากระเบนกิตติพงษ์ หรือ ปลากระเบนแม่กลอง (อังกฤษ: Kittipong's whipray; ชื่อวิทยาศาสตร์: Himantura kittipongi) ปลากระเบนน้ำจืดชนิดใหม่ของโลก อยู่ในวงศ์ปลากระเบนธง (Dasyatidae) มีรูปร่างเหมือนปลากระเบนในวงศ์นี้ทั่วไป ต่างกันที่ด้านหลังจะมีสีน้ำตาลเข้มอมเหลือง รอบวงของลำตัว หาง ช่องหายใจ ช่องเหงือกและขอบด้านล่างของตัวเป็นสีคล้ำ และจำนวนของฟันซึ่งมีลักษณะเป็นซี่เล็ก ๆ บริเวณขากรรไกรล่างมีจำนวนมากถึง 14-15 แถว ส่วนลำตัวมีขนาดใหญ่สุดประมาณ 60 เซนติเมตร ส่วนหางยาว 50-80 เซนติเมตร น้ำหนักประมาณ 3 กิโลกรัม
ปลากระเบนกิตติพงษ์ ได้ถูกจำแนกออกจากปลากระเบนขาว (H. signifer) ซึ่งเป็นปลากระเบนลักษณะคล้ายคลึงกัน จากการสังเกตของเจ้าของร้านขายปลาสวยงามแห่งหนึ่งในตลาดกลางปลาสวยงาม อำเภอบ้านโป่ง จังหวัดราชบุรี จากนั้น กิตติพงษ์ จารุธาณินทร์ นักสำรวจปลาน้ำจืดชาวไทยที่มีชื่อเสียงได้ส่งตัวอย่างต้นแบบแรกให้แก่ ดร.ชวลิต วิทยานนท์ นักมีนวิทยาชาวไทย และ ดร.ไทสัน อาร์. โรเบิร์ตส์ แห่งสถาบันสมิธโซเนียน ได้ร่วมกันอนุกรมวิธาน และได้ให้ชื่อวิทยาศาสตร์เพื่อเป็นเกียรติแก่กิตติพงษ์
แหล่งอาศัยของปลากระเบนกิตติพงษ์ พบได้บ่อยในแม่น้ำแม่กลองในบริเวณที่เป็นน้ำจืด ตั้งแต่จังหวัดราชบุรีถึงกาญจนบุรี บริเวณหลังเขื่อนแม่กลองพบได้น้อยมาก เนื่องจากการปิดเขื่อนที่ต่อเนื่องยาวนานนับสิบปี นอกจากนี้แล้วยังพบได้บ้างในแถบลุ่มแม่น้ำเจ้าพระยา แต่ก็พบได้น้อยมาก และยังพบได้ที่รัฐปะหังและซาราวัก ในประเทศมาเลเซียอีกด้วย โดยชาวบ้านในจังหวัดกาญจนบุรีเรียกว่า "ปลากระเบนเหลือง" หรือ "ปลากระเบนทราย"

คำถาม: ปลากระเบนกิตติพงษ์มีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Himantura kittipongi

คำถาม: ปลากระเบนกิตติพงษ์มีแหล่งที่อยู่อาศัยพบได้บ่อยสุดคือพื้นที่ใด
คำตอบ: พบได้บ่อยในแม่น้ำแม่กลองในบริเวณที่เป็นน้ำจืด ตั้งแต่จังหวัดราชบุรีถึงกาญจนบุรี
ลีซา เอเดลสตีน

ลีซา เอเดลสตีน (อังกฤษ: Lisa Edelstein เกิด 21 พฤษภาคม ค.ศ. 1966)[1][2][3] เป็นนักแสดงและนักเขียนบทละครชาวอเมริกัน เป็นที่รู้จักดีจากบทบาท ดร.ลีซา คัดดี ในละครโทรทัศน์เรื่อง เฮาส์ เอ็ม.ดี. ออกอากาศทางช่องฟ็อกซ์ ปัจจุบันเธอรับบทเป็นแอบบี มักคาร์ธี ในละครเรื่อง เกิร์ลเฟรนส์ไกด์ทูดิวอร์ซ ออกอากาศทางช่องบราโว

เอเดลสตีนเกิดที่บอสตัน รัฐแมสซาชูเซตส์ เป็นลูกสาวของบอนนี และแอลวิน เอเดลสตีน พ่อของเธอเป็นกุมารแพทย์ที่โรงพยาบาลชิลตันเมมโมเรียล[4] แม่ของเธอเป็นนักสังคมสงเคราะห์ปลดเกษียณแล้ว ครอบครัวของเธอเป็นชาวยิว[5] เธอเติบโตที่เวย์น รัฐนิวเจอร์ซีย์[6] เป็นลูกสาวคนเล็กในบรรดาพี่น้องสามคน เธอเข้าเรียนโรงเรียนเวย์นแวลลีย์ไฮสกูล จบการศึกษาเมื่อ ค.ศ. 1984[7]

ด้านชีวิตส่วนตัว เธอสมรสกับศิลปิน รอเบิร์ต รัสเซลล์ ที่ลอสแอนเจลิส[8]

คำถาม: ลีซา เอเดลสตีนเกิดเมื่อไหร่
คำตอบ: 21 พฤษภาคม ค.ศ. 1966

คำถาม: ลีซา เอเดลสตีนมีชื่อเสียงจากผลงานอะไร
คำตอบ: ทบาท ดร.ลีซา คัดดี ในละครโทรทัศน์เรื่อง เฮาส์ เอ็ม.ดี.

คำถาม: ลีซา เอเดลสตีน เกิดที่ไหน
คำตอบ: บอสตัน รัฐแมสซาชูเซตส์

คำถาม: ลีซา เอเดลสตีนเป็นลูกของใคร
คำตอบ: บอนนี และแอลวิน เอเดลสตีน
พัชชา พูนพิริยะ

พัชชา พูนพิริยะ (เกิด 6 กันยายน พ.ศ. 2537) ชื่อเล่น จูนจูน เป็นนักแสดงภาพยนตร์ชาวไทย และเป็นนักจัดรายการวิทยุคลื่น Cat Radio รวมไปถึงเป็นนักคอลัมน์ใน The Standard อีกด้วยและเป็นน้องสาวของนัฐวุฒิ พูนพิริยะ ผู้กำกับภาพยนตร์เคาท์ดาวน์ เริ่มเป็นที่รู้จักจากการเป็นนางเอกภาพยนตร์เรื่อง Mary is happy, Mary is happy พัชชา สำเร็จการศึกษาจาก ภาควิชานฤมิตศิลป์ (แขนงวิชาการออกแบบแฟชัน) คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับ 1

คำถาม: พัชชา พูนพิริยะ เกิดวันที่เท่าไร
คำตอบ: 6 กันยายน พ.ศ. 2537

คำถาม: พัชชา พูนพิริยะ ชื่อเล่นว่าอะไร
คำตอบ: จูนจูน

คำถาม: พัชชา พูนพิริยะ เป็นน้องสาวของใคร
คำตอบ: นัฐวุฒิ พูนพิริยะ

คำถาม: พัชชา พูนพิริยะ มีอาชีพอะไร
คำตอบ: ผู้กำกับภาพยนตร์เคาท์ดาวน์
ท่าอากาศยานมาดริด-บาราฆัส

ท่าอากาศยานอาโดลโฟ ซัวเรซ มาดริด-บาราฆัส (สเปน: Aeropuerto Adolfo Suárez Madrid-Barajas) หรือที่โดยทั่วไปรู้จักกันในชื่อ ท่าอากาศยานมาดริด-บาราฆัส (Aeropuerto de Madrid-Barajas) ตั้งอยู่ที่กรุงมาดริด ประเทศสเปน เปิดให้บริการมาตั้งแต่ปี พ.ศ. 2471 รองรับการเป็นประตูสำคัญในการเข้าออกประเทศของสเปนและภูมิภาคยุโรป นอกจากนี้ยังเป็นท่าอากาศยานหลักของไอบีเรีย, แอร์นอสทรัม และแอร์ยูโรปา

เมื่อวันที่ 30 ธันวาคม พ.ศ. 2548 เกิดเหตุระเบิดขึ้นที่อาคารจอดรถที่ติดกับอาคารผู้โดยสาร 4 ทำให้มีผู้เสียชีวิต 2 คน และบาดเจ็บอีก 26 คน

คำถาม: ท่าอากาศยานมาดริด-บาราฆัส ชื่อเต็มว่าอะไร
คำตอบ: ท่าอากาศยานอาโดลโฟ ซัวเรซ มาดริด-บาราฆัส

คำถาม: ท่าอากาศยานมาดริด-บาราฆัส ตั้งอยู่ในเมืองอะไร
คำตอบ: กรุงมาดริด

คำถาม: ท่าอากาศยานมาดริด-บาราฆัส อยู่ประเทศอะไร
คำตอบ: ประเทศสเปน

คำถาม: ท่าอากาศยานมาดริด-บาราฆัส เปิดครั้งแรกประเทศอะไร
คำตอบ: พ.ศ. 2471

คำถาม: ท่าอากาศยานมาดริด-บาราฆัส เกิดอุบัติเหตุครั้งแรกวันที่เท่าไร
คำตอบ: 30 ธันวาคม พ.ศ. 2548
ธนาคารทิสโก้

ธนาคารทิสโก้ จำกัด (มหาชน) (อังกฤษ: TISCO Bank Public Company Limited) (SET:TISCO) เป็นธนาคารในประเทศไทย ซึ่งก่อตั้งขึ้นเมื่อ วันที่ 30 พฤษภาคม พ.ศ. 2512 โดยในขณะนั้นใช้ชื่อว่า บริษัท เงินทุนหลักทรัพย์ ทิสโก้ จำกัด (มหาชน) และต่อมาแปรสภาพเป็นบริษัทเงินทุน จึงเปลี่ยนชื่อเป็น บริษัท เงินทุน ทิสโก้ จำกัด (มหาชน) จนกระทั่งในปี พ.ศ. 2548 จึงแปรสภาพอีกครั้งเป็นธนาคารพาณิชย์อย่างเช่นที่เป็นอยู่ในปัจจุบัน และยังเป็นบริษัทในเครือของบริษัท ทิสโก้ไฟแนนเชียลกรุ๊ป จำกัด (มหาชน) อีกด้วย

ประวัติ
ธนาคารทิสโก้ จำกัด (มหาชน) (อังกฤษ: TISCO Bank Public Company Limited) (SET:TISCO) เป็นธนาคารในประเทศไทย ที่ได้รับอนุมัติจากกระทรวงการคลังให้ยกระดับจาก "บริษัทเงินทุนหลักทรัพย์ทิสโก้ จำกัด" เป็น "ธนาคารทิสโก้ จำกัด (มหาชน)" เพื่อประกอบธุรกิจธนาคารพาณิชย์เต็มรูปแบบในปี พ.ศ. 2548 โดยมีโครงสร้างและการดำเนินกลยุทธ์การแข่งขันที่แตกต่างจากธนาคารพาณิชย์ทั่วไป มุ่งเน้นการบริการทางการเงินอย่างผู้เชี่ยวชาญ มีการพัฒนาออกแบบผลิตภัณฑ์และบริการทางการเงินต่าง ๆ ที่สอดคล้องกับความต้องการของตลาดที่มีการเปลี่ยนแปลงตลอดเวลา โดยนำเสนอผลิตภัณฑ์และบริการที่ตอบสนองความต้องการของลูกค้าได้อย่างคล่องตัวเมื่อเทียบกับธนาคารพาณิชย์ทั่วไป ด้านการให้บริการ มีธุรกิจการให้กู้ยืมเงิน อาทิ สินเชื่อโครงการ สินเชื่อเพื่อการอุปโภคบริโภค สินเชื่อเช่าซื้อ บริการรับฝากเงิน ธนบดีธุรกิจ ตลอดจนบริการการวิจัยเพื่อการค้าและโครงการอุตสาหกรรมต่าง ๆ เป็นธุรกิจหลักที่ดำเนินการอยู่ภายใต้การกำหนดนโยบายธุรกิจและกำกับดุแลกิจการของบริษัท ทิสโก้ไฟแนนเชียลกรุ๊ป จำกัด (มหาชน) ซึ่งถือเป็นบริษัทแม่

ตลอดระยะเวลาที่ผ่านมา ธนาคารทิสโก้มีการพัฒนาปรับปรุงคุณภาพผลิตภัณฑ์และบริการอย่างต่อเนื่อง เพื่อประโยชน์สูงสุดของลูกค้าทุกกลุ่ม รวมถึงการพัฒนาภาพลักษณ์ให้มีความทันสมัยสอดคล้องกับจุดยืน "สร้างโอกาสให้ชีวิต" ที่มุ่งสร้างโอกาสให้แก่ลูกค้าและทุกฝ่ายที่เกี่ยวข้อง โดยเพิ่มสัญลักษณ์รูป "วงแหวนแห่งโอกาส" ที่สื่อถึงคำว่าโอกาส (opportunity) บนตัวอักษร TISCO ซึ่งให้ความหมายเชิงบวกและเข้าใจง่าย โดยในปัจจุบันธนาคารทิสโก้เป็นที่รู้จักกันดีในฐานะผู้นำธุรกิจสินเชื่อรายย่อย สินเชื่อธุรกิจขนาดใหญ่ ธุรกิจวาณิชธนกิจ ธุรกิจจัดการกองทุน ธุรกิจธนบดี และธุรกิจนายหน้าซื้อขายหลักทรัพย์ ตลอดจนมีบทบาทโดดเด่นในการเข้าไปมีส่วนร่วมพัฒนาอุตสาหกรรมการเงิน โดยยึดหลักการกำกับดูและกิจการที่ดีมาอย่างต่อเนื่อง

คำถาม: ธนาคารทิสโก้ จำกัด (มหาชน)  เป็นธนาคารในประเทศใด ?
คำตอบ: ประเทศไทย

คำถาม: ก่อตั้งขึ้นเมื่อ วันที่เท่าไหร่ ?
คำตอบ: วันที่ 30 พฤษภาคม พ.ศ. 2512

คำถาม:  เป็นธนาคารในประเทศไทย ซึ่งก่อตั้งขึ้นเมื่อ วันที่ 30 พฤษภาคม พ.ศ. 2512 โดยในขณะนั้นใช้ชื่อว่า อะไร ?
คำตอบ: บริษัท เงินทุนหลักทรัพย์ ทิสโก้ จำกัด (มหาชน)

คำถาม: ตลอดระยะเวลาที่ผ่านมา ธนาคารทิสโก้มีการพัฒนาปรับปรุงคุณภาพผลิตภัณฑ์และบริการอย่างต่อเนื่อง เพื่ออะไร ?
คำตอบ: เพื่อประโยชน์สูงสุดของลูกค้าทุกกลุ่ม

คำถาม: โดยเพิ่มสัญลักษณ์รูป "วงแหวนแห่งโอกาส" ที่สื่อถึงคำว่าอะไร ?
คำตอบ: โอกาส
ที่ราบสูง

ในทางธรณีวิทยาและภูมิศาสตร์กายภาค ที่ราบสูง (อังกฤษ: plateau) ยังสามารถเรียกได้ว่า ที่ราบระดับสูง (high plain) หรือ ที่ราบสูงรูปโต๊ะ (tableland) เป็นบริเวณที่ราบระดับสูงที่มักประกอบด้วยภูมิประเทศราบแบนที่อยู่สูงกว่าบริเวณข้างเคียง มักมีหนึ่งด้านหรือมากกว่านั้นเป็นที่ลาดชัน ที่ราบสูงสามารถเกิดได้จากหลายวิธี ทั้งการลอยตัวของหินหนืดภูเขาไฟ การดันออกของลาวา และการกร่อนโดยน้ำและธารน้ำแข็ง ที่ราบสูงที่สูงที่สุดในโลกคือบริเวณเทือกเขาปามีร์ (Pamir mountains)

คำถาม: ที่ราบสูงเกิดจากอะไร
คำตอบ: การลอยตัวของหินหนืดภูเขาไฟ การดันออกของลาวา และการกร่อนโดยน้ำและธารน้ำแข็ง

คำถาม: ที่ราบสูงที่สูงที่สุดในโลกคือที่ไหน
คำตอบ: บริเวณเทือกเขาปามีร์ (Pamir mountains)